open-index/open-wikipedia-markdown huggingface dataset:
Kumputer tèngtèng

**Kumputer tèngtèng** (hurup Arab Gundul: کمفوتر تڠتڠ) atawa **kumputer pangku** (hurup Arab Gundul: کمفوتر فڠکو) atawa **kumputer lepit** (hurup Arab Gundul: کمفوتر لفيت) atawa **lèktop** (hurup Arab Gundul: لقتوف; Inggris: *notebook*) ya'entu jenis kumputer nyang bisa ditèngtèng-tèngtèng ke mana-mana. Enni jenis kumputer bisa dilepit jadi ringkes biar ngeja gampil kita punya urusan. Jadinya, kita punya urusan bisa digawé di mana-mana tempat. Kalo dilongok deri gedé-kecilnya, enni kumputer kecil pisan, jadi èntèng. Kumputer tèngtèng bisa dicas jadinya kalo batré abis bisa tinggal colok aja ke sokèt di mana-mana tempat. Kumputer tèngtèng bisa tahan ampé dua-tiga jam sebelon batrénya beneran abis.

## Ruju'an
Kun

**Kun** (hurup Arab Gundul: کون) atawa **rok** (hurup Arab Gundul: روق) atawa **roki** (hurup Arab Gundul: روک) entu jenis pakéan nyang bentuknya ngerucut èn cara makénya dimulain deri pinggul nèdèngin seponggahan atawa kabèhan kaki. Laèn ama celana, kun kaga' dibelèk kaki kèbot ama kanannya, mar langsung digabreg jadi atu bagèan ngrèdongin kaki.

## Ruju'an
Kuntilanak

**Kuntilanak** (hurup Arab gundul: کنتيلانق) atawa **Puntianak** (hurup Arab gundul: فنتيأنق) yaentu sétan nyang asalnya deri wadon nyang lagi bunting tapi mati pas bunting atawa mati pas lagi beranak èn anaknya belon sempet kuar deri perut. Nama "puntianak" entu singkatan deri "perempuan mati beranak". Enni tahayul mirip kaya' mitos sétan nyang ada di Asia Kidul-Wètan, utamanya entu di daérah Nusantara kaya' Malésia, Singapur, Bruné Darussalam, Mindanao (Pilipénen bekidul), èn Petani (Muang-Tay bekidul). 

Mengikut sejarah, kota Pontianak asal namanya konon deri Sultan Abdurrahman Algadri nyang jadi sultan pendiri Kesultanan Pontianak digangguin ama enni sétan kutika lagi nentuin tempat bakal ngeja istana kesultanan. Jadinya, enni nama sétan diambil jadi nama kesultanan juga-juga jadi nama kota nyang ada di Kalimantan Kulon.

## Ruju'an
Kupang Kabupatèn

**Kupang Kabupatèn** entu atu kabupatèn nyang ada di Propinsi Nusa Tenggara Wètan. Ni kabupatèn punya sintrem guwernemèn ada di Oélamasi. Ni kabupatèn ngejenggar ampé 5.298,13 km2 dengen kepadetan penduduknya 69 orang/km2. Ada 366.383 orang nyang tinggal di mari.

## Ruju'an
Kupang Kota

**Kupang Kota** entu atu kota nyang ada di Propinsi Nusa Tenggara Wètan sekalian jadi hopstadnya. Ni kota ngejenggar ampé 152,59 km2 dengen kepadetan penduduknya 2.900 orang/km2. Ada 442.281 orang nyang tinggal di mari.

## Ruju'an
Kumpeni Kecil

**Kumpeni Kecil** (hurup Arab Gundul: کمفنى کچيل) atawa nama matskepé aslinya ***Nederlandsche Handel-Maatschappij N.V.*** (terj. lèt. 'Matskepé Dagang Welanda' atawa motong lèternya **NHM**) ièlah atu matskepé Welanda nyang didiriin berales Beslit No. 163 ari bulan 29 Maret tahon 1824 lantaran Raja Wilem I deri Welanda punya cetusan bakal ngojèk-ngojèkin ama ngembangin perdagangan, pengiriman, ama pertanian. Seratus empat pulu tahon abisnya punya lama, Kumpeni Kecil ngembangin jaringan cawang luar negeri nyang gedé ama mingkin kelibat dalem penggawéan perbangkan, èn abisnya jadi atu keruhun utamanya ABN AMRO.

## Ruju'an
Kumpeni Welanda Hindia Wètan

**Kumpeni Welanda Hindia Wètan** (hurup Arab Gundul: كمفنى ولندا هنديا ويتن; basa Walanda Lama: ***Vereenigde Oost-Indische Compagnie***; disingket: VOC) didiriin tanggal 20 Maret 1602. Kumpeni Walanda entu kongsi dagang Walanda nyang didiriin buat ngilangin ketegangan anterpedagang èn ngelakonin monopoli dagang di Asia. 

Ampir 200 taunan ni Kumpeni ada punya peran hèbring bakal Walanda. Cuman pas tahon 1800 bangkrut dah tu Kumpeni. Adapun kesudahannya ni Kumpeni punya jajahan entu Hindia Nèderlan, nyang entarnya jadi Indonésia. 

## Ruju'an
Kuping

**Kuping** (hurup Arab Gundul: کوفيڠ) entu bagèan awak nyang mungkinin héwan (masup di dalemnya orang) bakal ngedenger. Orang èn kebanyakan héwan nété' gableg kuping. Bukan héwan nété', kaya' cicek ama bancèt, juga' bisa ngedenger, cuman liwat wasilah lobang gantinya kuping luaran. Kuping begawé liwat ngarain gelombang suara ke kuping daleman. Ni kederan dikirim ke otak ama omplokan sarap nyang keatur rapi. Ni digero'nya sistim pendengeran.

## Ruju'an
Kur'an

**Kur'an** (basa Arab: اَلْقُرْآنُ‎; basa Arab Kur'an: ٱلۡقُرۡءَانُ‎ *al-Qurʾān* [alqurˈʔaːn], 'bebacaan') atawa Alkur'an entu igama Selam punya kitab suci utama, nyang diimanin ama orang Selam sebagé Allah punya wahyu ke Bagènda Nabi Muhammad liwat Malaèkat Jibra'il. Dalem Kur'an ada 114 surat (tunggal.: سورة sūrah, jama': سور suwar), nyang atu surat kesusun deri ayat-ayat (tunggal: آية ʾāyah, rèndèngan: ʾāyat, jama'.: آيات ʾāyāt). Selaèn ma'na igamanya, Kur'an dirèken sebagé sastra nyang paling ajib dalem Arab punya sastra, èn ada embanan banyak dalem basa Arab punya perkembangan.
Kutub Kidul

**Kutub Kidul** (hurup Arab gundul: قطب کيدول) atawa **Kutub Kidul Kebumian** (hurup Arap gundul: قطب کيدول کبومين; basa Inggris/Ènggris: *South Pole*) ya'entu ujung Bumi nyang paling kidul (90° lintang kidul). Kutub Kidul juga jadi sumbu Bumi. Orang nyang nemuin Kutub Kidul entu namanya Roald Amundsen deri negeri Norwèhen tanggal 14 Désèmber 1911. Di Kutub Kidul banyak sekali tempat orang-orang ngelakonin penelitian.

Ada dua jenis Kutub Kidul nyang ada di dunia, nyang atu entu Kutub Kidul Kebumian ama Kutub Kidul Kemahnitan. Kutub Kidul Kebumian entu sumbunya Bumi. Jadinya, entu sumbu Bumi bisa diibaratin sebagé pasak nyang ngeja Bumi muter deri kulon ke wètan, sedeng Kutub Kidul Kemahnitan entu ujung mahnit nyang nembus Bumi punya sintrem. Enni ihwal bikin Bumi ada punya kekuataan mahnit nyang bikin Bumi ada punya tamèng biar Bumi punya kawasan tanah kaga' kemasupan nur kosmis deri luar angkasa. Jadinya, mahluk hidup nyang duduk di Bumi jadi aman. Taon 1985 diketauin kalo Kutub Kidul Kemahnitan entu ada di  65° lintang kidul 140° bujur wètan.

## Ruju'an
Kuwét

**Kuwét** (hurup Arab Gundul: كويت; basa Arab: الكويت *al-Kuwait*) atawa resminya **Daulat Kuwét** (hurup Arab Gundul: دولة كويت basa Arab دولة الكويت *Dawlat al-Kuwait*) entu atu negara Arab kecit (cuman sekitar 17.819 km2) di Wètan Tenga. Ni negara punya ibu negeri – Kuwét Kota.

Kuwét entu negara nyang paling maju sosialnya di kawasan Telok. Ni negara, bagèn kecit, tajir punya. Ni negara ada punya sèrep minyak menta kira-kira 96 miliar barèl. Sèrep minyak menta entu minyak nyang masing ada di tana èn belon dikeduk èn dicuci. Kuwét ada punya 10% deri semua sèrep minyak dunia. Ni negara bikin duitnya paké dagang minyak. Duit bolé dagang minyak entu 95%-nya deri duit bolé èkspor ke mana-mana negara. Sebagé lagi, duit bolé dagang minyak entu 80%-nya guwernemèn punya pemasupan. Kuwét sekarang gencer-gencernya samenwèrekan ama banyak maskepé minyak laèn-laèn negara bakal ngeja ladang-ladang minyak di blèlirnya ni negeri.

Sebab lantaran Kuwét punya cuaca susa ujan, susa juga' dah tu nandur apa-apa. Mangkanya, ni negara ngandelin mancing ikan ama beli makanan deri laèn-laèn negara. Sekitar 75%-nya ni negara punya aèr minum kudu disuling dulu, biar garemnya diilangin, atawa beli juga' deri negara laèn.

Selamanya tahon 1990, Irak nyerang Kuwét, nyang nengerin awal Perang Telok Pertama. Kuwét punya agama resmi – agama Selam, bagèn kata 15%-nya deri seruruh pengambreknya agamanya Serani atawa Hindu. Basa Arab entu basa nyang paling banyak dipaké di Kuwét, cuman orang Kuwét pada bisa basa Inggris. Kuwét entu atu deri sedikit negara nyang ada punya didikan bakal semua umur.

## Ruju'an
Kué jalabia

**Kué jalabia** (hurup Arab Gundul: کوى جلبية) entu jajanan nyang dikeja deri tepung ketan nyang dikasihin gula èn digorèng. Enni jajanan entu panganan tradisionil has Majalèngka, Jawa Kulon. Enni kué mawjudnya kaya' donat nyang bolong di tengahnya. Jalabia ada punya rasa manis lantaran seantéro permukaannya bebalur gula mèrah nyang dibiarin kering kaya kué gemblong.

## Bahan bakal ngeja kué jalabia

### Bahan

# tepung ketan item
# kelapa parut
# garem
# aèr
# gula mèrah

## Ruju'an
Kué kembang goyang

**Kué kembang goyang** (hurup Arab Gundul: کوى کمبڠ ݢويڠ) entu atu kué has Betawi. Nama kembang goyang entu deri mawjudnya nyang mirip ama kelopak kembang èn pengejaannya digoyang-goyang ampé adonannya coplok deri cètakannya.

## Latar Belakang
Kué kembang goyang dikeja deri tepung beras. Enni kué disebut kembang goyang lantaran pas mau digorèng cètakannya digoyang-goyanin di minyak panas. Lambat laun, enni kué juga ngalamin penambasan rasa nyang macem-macem. Berapa tètès sari prambosen, sari pandan, èn kwijèn bagèn jadi macem-macem rasa ampé nambahin warna bakal kembang goyang punya tampang keliatan cakep. Enni kué ditaro di toplès atawa gelèt nyang bening èn ditata bagèn cakep. Sama kaya' namanya, kué kembang goyang mawjudnya mirip kaya' kembang nyang lagi mekar. Entu kembang goyang entu nama atu periasan nyang dipasangin bakal sanggul kondè' èn enni kembang goyang bisa gerak-gerak atawa goyang-goyang lantaran ada punya pèrnya.

Kué kembang goyang udah jadi suguan has masarakat Betawi èn lajim disuguin pas lagi lebaran èn pas lagi keriaan. Kué kembang goyang juga jadi atu kué tradisionil nusantara nyang disuguin bakal tamu nyang lagi silaturahim lantaran kalo dirasanin rasanya entu gurih-gurih kres. Kué kembang goyang juga dikenalin sebagé kué kembang loyang atawa kué loyang kalo di pulo Sumatera. Melèngken orang Bali, wabilhusus orang Hindu, lajimnya maké enni kué kembang goyang jadi atu sesajén pas ari raya Nyepi.

## Bahan èn cara ngeja kué kembang goyang

### Bahan

# Telor ayam
# Gula pasir
# Garem
# Tepung beras nyang udah diayak
# Tepung sagu nyang udah diayak
# Santen
# Kelapa
# Kwijèn puti
# Minyak gorèng

### Cara ngeja

# Kocok telor ayam ama gula ampé ngembang.
# Masupin tepung beras èn tepung sagu nyang udah diayak, garem, santen, èn kwijèn puti.
# Aduk sampé kecampur èn kalis.
# Panasin minyak gorèng.
# Celup cètakan kué kembang goyang ke dalem adonan, jaga jangan ampé permukaan cètakannya ketutup adonan juga.
# Abis minyak panas, langsung sigrah masupin cetakan nyang udah baluran ama adoannya ke dalem minyak, cuman jangan nyentuh dasar penggorèngan.
# Gorèng sambil goyang-goyangin cètakan ampé adonannya kelepas.
# Kalo udah rada kuning, angkat terus tirisin minyaknya.

## Ruju'an
Kèkèr untep

**Kèkèr untep** (hurup Arab Gundul: کيکير اونتف), atawa kalo nyang dipaké di kapal selulup namanya **kèkèr selulup** (hurup Arab Gundul: کيکير سلولوف) atawa **kèkèr nengjak** (hurup Arab Gundul: کيکير نڠجق), ièlah alat pengiatan bakal ngimplengin atu barang deri tempat nyang nyesep. Kèkèr untep ringkes kena dibikin paké gelondong nyang dikasi kaca jèjèran nyang adep-mengadep dengen huk 45° di saben sisinya. Kèkèr untep sokanan dipaké bakal ngiat kapan kealing-alingan ama orang mengkrubutan. Kèkèr untep nyang lebi ribet maké prisma atawa jarot cahaya nyang pernik ketimbang seinggan kaca serènta nanjain penggedéan nyang begawé di macem-macem pak èlmu penauan. Kèkèr untep kegablegan nyang ribet sokanan ada di gandaran perang lapis waja ama kapal selulup.

## Ruju'an
Kèkèr bintang

**Kèkèr** (hurup Arab Gundul: کيکير) atawa, kalo bakal benda ruang angkasa, **kèkèr bulan** (hurup Arab Gundul: کيکير بولن) atawa **kèkèr bintang** (hurup Arab Gundul: کيکير بنتڠ) atawa **telèskop** (hurup Arab Gundul: تلسکوف; deri basa Yunani Kuna τῆλε *tēle* 'jau' ama σκοπεῖν *skopein* 'ngiat, ndeleng') entu atu peranti nyang dipaké bakal ngèkèr benda biar kiatan lebi gedé èn danta. Biasanya nyang dikèkèr entu benda-benda ruang angkasa. Ni peranti – atu peranti penting dalem èlmu palak nyang ngumpulin cahaya èn nglempengin entu cahaya ke atu titik. Ada juga' orang nyang bikinnya paké cermin bèngkok, ada juga' nyang paké lènsa bèngkok, èn juga' ada nyang paké dua-duanya. Galiléo entu orang pertama nyang maké kèkèr bulan bakal èlmu palak, cuman bukan dia nyang nemuin. Kèkèr pertama nyang ditemuin itu di Welanda selamanya tahon 1608. Ada juga' kèkèr, nyang biasanya kaga' dipaké bakal ngiat ruang angkasa, kaya' kèkèran, lènsa tustèl, atawa teropong.

Kapan kèkèr dipaké ama mata atu, kudu juga' paké okulèr. Ni maké dua atawa lebi lènsa nyang lebi kecil bakal nggedéin gambar. Sonder okulèr, tu mata kaga' bisa ajeg ngiat tu gambar. Kapan kèkèr dipaké ama tustèl atawa laèn-laèn peranti ilmiah husus, kaga' perlu paké okulèr. Mingkin gedé cermin nyang dipaké, mingkin banyak cahaya nyang tu kèkèr bisa kumpulin. Ni ngeja benda nyang latap-latap jadi danta.

## Ruju'an
Kèpèt ikan

Di ikan, **kèpèt** (hurup Arab Gundul: کيفت) entu orhan nyang ngejelot deri awak nyang dikrèdongin ama dicangcangin ama selaput kulit. Kèpèt punya guna umumnya bakal ngebantu ikan ngojay, biar kata kadang dipaké juga' bakal ngluncur atawa ngrangkak, kaya' di ikan iber ama ikan kodok. Kèpèt ikan adanya di macem-macem tempat bakal dia punya gunanya sendèwèk-sendèwèk, kaya' maju, muter, atawa njagjag.

## Ruju'an
Kèrèkan

**Kèrèkan** (hurup Arab Gundul: کريقن) entu atu mesin ringkes bakal ngangkat benda nyang anteb. Kèrèkan rangkep (*block and tackle*) entu atu bentuk kèrèkan nyang dipermak lagi. Kèrèkan biasnaya dipaké di setèlan nyang dirancang bakal ngeja gaya nyang dibutuhin bakal ngangkat benda nyang kecilan. Kèrèkan bisa aja ringkes, cuman kèrèkan juga' dipaké ama benda nyang pernik kaya' pangkèng kèrèk.

## Ruju'an
Kètèk

**Kètèk** (hurup Arab Gundul: کيتيق) atawa **kèlèk** (hurup Arab Gundul: کيليق) entu bagèan di orang punya awak percis di bawahnya sendi nyang nyangcangin lengen ama bahu. Kètèk entu atu deri tempat di mana alat ukuran suhu kesèhatan kena dipaké bakal ngukur awak orang punya suhu—itu alat ukuran suhu dikempit di kètèk. Adapun tempat bakal ngukur suhu laènnya antara laèn bangbolot, bacot, èn lobang kuping.

## Ruju'an
Kèwat ngeres

**Kèwat ngeres** (hurup Arab Gundul: کيوت ڠرس; Inggris: *sexual violence*) atawa **gocoh ngeres** entu abet ngeres nyang kasar nyang dilakonin ama atu orang ke orang laèn. Ni perbikinan sokanan dilakonin paké gocoh-gocohan atawa ngembètin laèn pihak. Penggocohan sokanan maran ama kejadian teradung kelamin ke bocah-bocah, nah kalu kèwat ngeres biasanya dipaké bakal maran ke sorot teradung kelamin nyang pepes.

## Ruju'an
Kébèk

**Kébèk** (basa Inggris: *Quebec*; basa Prasman: *Québec*) nya'entu propinsi di belètannya Kanada nyang keperna di tenga-tenga telok Hudson èn telok Sint-Lorèn. Kébèk jadi propinsi paling gedé deri 10 propinsi di Kanada. Kébèk gè jadi propinsi nomor dua paling banyak tukang mukimnya abis Ontario. Kebanyakan tukang mukim mukim di bantaran atawa deket ama kali Sint-Lorèn. Sekedik bé nyang tinggal di belalor enni propinsi.

Ora romannya laèn propinsi, kebanyakan orang Kébèk nyablak Prasman logat Kébèk èn basa Prasman jadi basa resmi tunggal di Kébèk lantaran aru-aruan Prasman nyang banter keitung koran, majala, pèlem, tipi, èn radio maké basa Prasman. Budaya èn basanya béda tipis ama Prasman nyang beneran, lantaran Kébèk kearuan Prasman sempragan abad ke-17.

Guwernemèn Kébèk ada punya hopstat di Kébèk Kota nyang jadi atu deri kota-kota paling kolot di Amrik Lor. Kota nyang paling dijogrogin di enni propinsi entu Montréal nyang jadi kota nomer dua paling gedé di Kanada.

Kébèk ada punya banyak sumber alam nyang dipaké bakal ngeja gawéan. Kébèk gè ada punya banyak pabrik nyang ngeja barang bakal tèhnolohi pengabaran èn ubungan, tèhnik kapal awang, tèhnolohi hayat, èn pabrikan keséhatan. Kébèk uda menggerin ubungan dengen Amrik Serèkat bagéan Lor-wètan.

## Ruju'an
Kécap

**Kécap** (hurup Arab Gundul: کيچف) entu bumbu dapur atawa pengèco daharan nyang bentuknya caèran item manis atawa asin. Kécap punya bahan dasar galibnya entu kedelé atawa kedelé item. Cuman, ada juga' kécap nyang dibikin deri aèr kelapa nyang biasanya asin.

Kécap manis biasanya ganting nyangket ama dibikin deri kedelé. Nah kalu kécap asin lebi èncèran èn dibikin deri kedelé ama garem nyang rada banyakan, atawa hata juga' bisa paké ikan laot. Selaèn bahan dasarnya kedelé atawa kedelé item, atawa malahan aèr kelapa, kécap juga' kena dibikin deri gelendo kelangnya tahu.

## Ruju'an
Kèkèr kuman

**Kèkèr kuman** (hurup Arab Gundul: كيكر كومن; Inggris: *microscope*) entu peranti ilmiah kanggo ngiat benda nyang kecit pisan jadi kiatan tedas gedénya. Orang nyang maké ni kèkèr kuman di dia punya pegawéan biasanya antara laèn doktor ama ahli èlmu. Siswa atawa mahasiswa di kelas kaya' èlmu hayat juga' maké kèkèr kuman bakal merdatain benda-benda raraban. Kèkèr kuman jaman jebot mah cuman gableg lènsa atu biji nyang namanya **kèkèr kuman ringkes** (*simple microscope*). Adapun, **kèkèr kuman pernik** (*compound microscope*) paling kaga' gableg lènsa dua biji. Di kèkèr pernik, lènsa nyang deketan ama mata namanya lènsa mata (*lensa okuler*), sementara nyang di laèn ujungnya—nyang deket benda—namanya lènsa benda (*lensa obyektif*). Lènsa nggedéin, 10x bakal lènsa mata èn 40x bakal lènsa benda, jadinya pèdèngannya ampé 400x penggedéan.

Kèkèr kuman ngeja benda kiatan tedas gedéan deri nyang asli, barang 1.000x lebi gedé. Ni lebi stèrek deripada kaca penggedé nyang gawéannya sama ama kèkèr kuman punya ringkes.

## Ruju'an
Kèkèran

**Kèkèran** (hurup Arab Gundul: کيکيران) entu atu peranti bakal orang ngiat jau lebi danta. Ni tèhnologi digeronya tèhnologi optik. Kèkèran dikeja deri atu pasang kèkèr (*teleskop*) nyang dipasangin èn dipasang percis di pemakénya punya mata.

Itu dua kèkèr sepasang gableg lènsa nyang mokusin cahaya èn nggedéin gambarnya. Kapan sorang ndeleng benda deri jau liwat tu kèkèran, tu orang bisa ngiat tètèk bengèknya danta.

Kèkèran jaman jebot ada punya kèkèr Galilé sonder prisma. Wayah gini, kebanyakannya udah ada prismanya di dalem, nyang nglepit delapan jalan bakal mèndèkin panjang tabungnya. Entu dia mangkanya kèkèran rada pèndèkan deri kèkèr pakem seungkulan nyang umumnya.

Kèkèran ditemuin selamanya abad ke-17. Ni peranti ngeja pemaké kèkèr bisa ngiat paké dua matanya. Angkatan Matros Britani Gedé dulunya maké kèkèr tunggal, cuman sekarang semua kapal udah gableg kèkèran anteb. Tu kèkèran anteb dicokolin di pejogrogan (*swivel*) bakal ngrèpè'-ngrèpè' upuk. Kèkèran juga' atu mas'alah pakem dalem hal militèr. Kèkèran malem (*night vision binoculars*) maké peranti lèstrik potokatode (*photocathode*) bakal ngedantain gambarnya.

Kèkèran juga' dipaké kapan orang nonton lènong di tempat nyang rada gedéan, tukang manteng èlmu palak aca-écé, èn bakal ngiat pemandangan.

## Ruju'an
Kécap asin

**Kécap asin** (hurup Arab Gundul: کيچف اسين) entu atu macem kécap nyang dia punya rasa asin. Kécap asin entu dibikin anu bolé ngragiin bahan-bahan tumbuan atawa héwan nyang gableg jat puti telor nyang tinggi di dalem teneban garem. Ni kécap warnanya coklat kereng, ambunya has, èn rasa asinnya kena ngeja ènak rasanya masakan. Kécap asin kebikin deri kedelé dengen bahan garem nyang banyakan, hata juga' ikan laot kena dipaké.

## Ruju'an
Kécap aèr kelapa

**Kécap aèr kelapa** (hurup Arab Gundul: کيچف اير کلاف) ièlah pemunapaatan deri buah kelapa nyang èmang udah jadi barang dagangan gacoan di Indonésia, cuman itu pemunapaatannya misi kewates èn banyakan diutamain bakal kelapa nyang juga' ngejeprah bakal ngebikin minyak kelapa, kopra, èn laènnya jadinya misi belon banyak cara laèn bakal munapaatin aèr kelapa bakal jadi atu barang bikinan nyang murah èn gampil bikinnya, nya'entu kécap manis èn asin. Tu aèr kelapa ngeja guri di kécap nyang dibikin.

## Ruju'an
Kécap ikan

**Kécap ikan** (hurup Arab Gundul: کيچف ايکن; Inggris: *fish sauce*) entu caèran anu bolé dapet deri ngragiin ikan paké garem. Kécap ikan sokanan dipaké bakal bumbu kanggo masak, penyelupan makanan laot, èn daharan orang-orang Wètan nyang dibikin ama nelayan di negara-negara ASEAN. Kécap ikan punya nama mah laèn-laèn di ASEAN (Indonésia: *petis*; Siam: *nam pla*, Pilipénen: *patis*; Jepang: *shottsuru*, èn Piètnam: *nước mắm*). Ciri hasnya kécap ikan entu rasanya asin ama ambunya ambu ikan.

## Ruju'an
Kécap inggris

**Kécap inggris** (hurup Arab Gundul: کيچف ايڠݢريس; Inggris: *Worcestershire sauce* atawa *Worcester sauce*) ièlah bahan pengèco nyang bentuknya caèran èncèr warna kereng nyang rasanya rada asin ama rum-ruman nyang wangi. Kécap inggris dibikin deri cuka, gelendo, gula jagung, aèr, cabé, kécap asin, merica, asem jawa, teri, bawang bombé, bawang mèra, cengké, èn bawang puti.

## Ruju'an
Kécap manis

**Kécap manis** (hurup Arab Gundul: کيچف مانيس) entu kécap ganting nyangket nyang gableg rasa manis deri gula arèn. Bahan dasar nyang dipaké di pembikinan kécap manis entu kedelé, cuman orang mah sokanan makénya kedelé item, gula arèn, garem, ama aèr. Kacang kedelé item diragiin bulan-bulanan punya lama ampé tu kedelé pada kealing-alingan jamur nyang pating merontok. Ni bagèan digeronya *koji*. Entakanuh, *koji* direndem di teneban garem nama *moromi*.

## Ruju'an
Laban

**Laban** (hurup Arab Gundul: لبن) atawa **susu** (hurup Arab Gundul: سوسو) entu caèran puti héwan nété' punya bikin, kaya' sampi, anjing, ama manusia. Laban dikeja di kelanjer tété' (tété', tété' héwan, atawa pentil héwan) deri héwan nété' dara. Sebab lantaran bayi nyang baru nembèl belon gableg huntu, mangka dia pada kudu diempanin paké laban sebelonnya dia punya ngganyem makanan padet. Laban gableg giji ngebadeg bakal ngebantu bayi gedé èn jadi sèhat. Laban juga' atu sumber kandel jat kapur nyang bagus bakal balung ama huntunya.

## Ruju'an
Ladènan bayar-dulu

**Ladènan bayar-dulu** (hurup Arab Gundul: لادينن باير دولو; Indonésia: *prabayar*; Inggris: *prepaid*) maran ke ladènan nyang dibayarin dulu. Tuladnya antara laèn prangko, tol, kartu abudemèn, pulsa, èn kartu isi ulang, kaya' kartu kado (*gift card*) èn kartu kridit isi dulu.

Ladènan ama barang-barang bayar-dulu kadang diojèkin ke penglanggan-penglanggan olèng ama tukang jualan kètèngan.

Laèn ama ladènan paké-dulu atawa ladènan akad, rèkening bayar-dulu kena keranggeh paké duit kontan. Umannya, ni ladènan bisa dijagjagin ama orang nyang gableg pengenalan atawa ponten kridit nyang seila-ilanya. Orang-orang kecil, pendateng, mahasiswa, orang biasa, èn orang nyang gajinya kecil entu roman-romannya penglanggan ladènan bayar-dulu.

## Ruju'an
Lak-lakan

**Lak-lakan** (hurup Arab Gundul: لق٢ن) atawa **lalangitan** (hurup Arab Gundul: للڠيتن) atawa **lelangit** (hurup Arab Gundul: للڠيت) atawa **lotèng rahang** (hurup Arab Gundul: لوتيڠ راهڠ) ièlah bagèan rongga bacot belah atas nyang ada di héwan-héwan nété' ama manusia. Bentukan lak-lakan utamanya dikeja ama tulang lak-lakan, nyang jadi pembelèk antara rongga bacot ama rongga idung. Bagèan awak nyang mèmper kena diliat di bajul. Sebagèan besar héwan-héwan kaki empat laènnya kaga' gableg rongga bacot ama rongga idung nyang kebelèk.

## Ruju'an
Lambang negara Indonésia

**Lambang negara Indonésia** namanya Garuda Pancasila. Dia punya bagèan utamanya ièlah burung Garuda nyang ada tamèng di dadanya èn ada gulungan tulisan dicekel ama cèkèrnya. Itu tamèng punya lambang lima biji nglambangin Pancasila, Indonésia punya dasar negara. Garuda punya cèkèr nyekel atu ban puti nyang ada tulisan semboyan negara "*Bhinneka Tunggal Ika*" warna item, nyang artinya kurang lebi "béda tapi atu". Garuda Pancasila ada dirancang ama Sultan Hamid II deri Pontianak, èn dipantengin ama Sukarna, nyang entakonoh diambil jadi lambang negara per 11 Pèbruari 1950.

## Ruju'an
Lampu impleng

**Lampu impleng** (hurup Arab Gundul: ) atawa **lampu jerorongan** (hurup Arab Gundul: ) atawa **lampu tèmbak** (hurup Arab Gundul: ) entu lampu nyang kanggo bakal ngimplengin sinarnya cuman ke atu arah doang. Ni alat ngimplengin cahaya nyang asalnya biasanya deri lampu busur karbon, paké atu kaca penèktok parabola. Cahaya nyang dilosin sejèjèr èn ngara ke atu titik. Sebagé lagi, ni lampu èmang dirancang bisa muter.

## Ruju'an
Lampung

**Lampung** (hurup Arab Gundul: لمفوڠ; basa Indonésia: *Lampung*) entu atu propinsi di paling ujung kidulnya Pulo Sumatra, Indonésia. Ibu negeri ama dia punya sintrem guwernemèn ada di Bandar Lampung. Ni propinsi gableg dua kota, nya'entu Bandar Lampung ama Mètro, serènta 13 kabupatèn. Letak Lampung watesan di bekulonnya ama Laotan Hindi, di blètan ama Laot Jawa, di blèlir ama Propinsi Sumatra Kidul èn Bangkahulu, serènta di bekidul ama Selat Sunda.

Propinsi Lampung ngelah atu hawen utama, nama Hawen Antérobangsa Panjang èn Hawen Penyebrangan Bakoheni, serènta lapangan terbang utama, nama Lapangan Terbang Antérobangsaan Radin Inten II, nyang letaknya 28 km deri propinsi punya ibu negeri, serènta juga' tapsiun sepur gedé Tanjung Karang di sintrem itu ibu negeri. Dalem tahon 2020, itu Propinsi Lampung penjogrognya ada 9.007.848 orang, dengen kerangsekan 268 orang/km2, èn tahon 2022, jumblahnya itu penjogrognya – 9.176.546 orang.

## Ruju'an
Kéju

**Kéju** (hurup Arab Gundul: كيجو) atawa **kiju** (hurup Arab Gundul: كيجو) ièlah produk susu-susuan nyang dikeja roncat-roncèt rasa, kealusan, ama bentuknya dengen mengentelin jat puti telor susu kasèin. Kéju ngandung jat puti telor ama lemak deri susu (biasanya susu sampi, kebo, kambing kacangan, atawa kambing kibas). Pas ngeja, itu susu biasanya diasemin ama ditambahin au ènsim pendadi (*rennet*), au ènsim kuman biar itu kasèin jadi ngentelin. Dadi nyang kentel entinya dipisahin deri caèran taèr èn ditenet jadi kéju jadi. Berapa kéju gableg tayum nyang bebau di kulitnya, tèngkèng paling luar, atawa di semua bagèannya.

## Ruju'an
Kénia

**Kénia** (hurup Arab Gundul: كنية; Swahili: *Kenya*; Inggris: *Kenya*) atawa resminya **Kiblik Kénia** (hurup Arab Gundul: کبليک كنية; Swahili: *Jamhuri ya Kenya*; Inggris: *Republic of Kenya*) entu negara nyang letaknya di Aprika Wètan èn watesan ama Somali di blètan, Habsi di blèlir, Sudan Kidul di belah lor-kulon, Uganda di bekulon, èn Tansani di bekidul. Ni negara punya hopstad Nairobi. Ni negara jenggarnya 580.367 km2 (224.081 mi2). Di sono, ada barang 48.622.646 orang nyang tinggal di mari. Adapun dia punya basa resmi antara laèn basa Swahili ama basa Inggris.

## Ruju'an
Lanang

**Lanang** (hurup Arap gundul: لانڠ) atawa **laki** (hurup Arap gundul: لاکى) atawa **cowo**' (hurup Arap gundul: چوؤ) entu atu sebutan deri duwa jenis kelamin manusia. Lanang ada punya biji pelèr èn titit ama bisa ngasilin sèl gamèt (spèrma dalem peju)

## Ruju'an
Langbow

**Langbow** (hurup Arab Gundul: لڠبو; Indonésia: *agrikultur*) nglingkup pengasilan taneman ama héwan ternak, pembiakan aèr, perikanan, èn perutanan bakal produk-produk makanan ama bukanmakanan. Langbow entu atu konci pengembangan dalem peradaban manusia jedogan, nyang mana ternak spésiès lulutan ngeja tèkoran makanan ampé bisa ngempanin orang, jadinya orang pada bisa tinggal di kota-kota. Kalu manusia baru ngomplokin biji-bijian semprakan paling kaga' 105.000 tahon nyang liwat, adapun petani baru nembèl ngeharkat nandur itu biji-bijian baru barang 11.500 tahon nyang liwat. Kambing kibas, kambing kacangan, babi, ama sampi baru dilulutin barang 10.000 tahon nyang liwat. Adapun taneman dibiakin sendèwèk paling kaga' di 11 bilangan dunia. Selamanya abad kedua pulu, langbow industri nyang berales ke pembiakan tunggal mulain ngejeprah di antara hasil-hasil langbow.

## Ruju'an
Laos

**Laos** (hurup Arap gundul: لاوس) atawa nama resminya **Kiblik Ra'yat Dèmokratik Lao** (hurup Arap gundul: کبليک رعية ديمقراطيک لاو; Laos*:* ສາທາລະນະລັດ ປະຊາທິປະໄຕ ປະຊາຊົນລາວ *Sathalanalat Pasathipatai Pasasón Law*) entu atu-atunya negara nyang kecempèt di tenga-tenga daratan (*landlocked country*) nyang letaknya di Asia Kidul-Wètan. Ini negara pernahnya percis di tenga-tenga Asia Kidul-wètan Daratan (Ujung Indocina). Ni negara dikulilingan ama semuanya daratan, watesan ama Kemboja di bekidul, Piètnam di blèlir ama blètan, Muang-Tay di bekulon, ama Birma serènta Tiongkok di lor-kulon. Dia punya ibu negeri nama Wiang Cendana.

Luas wilayahnya – 236.800 km2. Penjogroknya di taon 2012 secuplek 6.500.000 dengen kerangsekannya – 26,7 orang/km2.

## Ruju'an
Laot

**Laot** (hurup Arab Gundul: لاؤت) atawa **segara** (hurup Arab Gundul: سݢارا) entu atu peraèran asin gedé nyang kabèhannya atawa sebagèannya dikiterin ama daratan. Dalem artian nyang jenggaran, laot entu tatanan peaèran laotan nyang aèrnya asin nyang sili kecancang di Bumi nyang dianggep jadi atu laotan dunia atawa berapa laotan utama.

## Ruju'an
Laot Jawa

**Laot Jawa** (urup Arab Gundul: لاوة جاو) entu laot nyang cètèk dengen jenggar kira-kira 310.000 km² nyang letaknya di tenga pulo Kalimantan, Jawa, Sumatra, èn Sulawési di rèndèngan kepuloan Indonésia. enni laot masing bocahan lantaran kekeja pas Jaman Ès akir (kira-kira 12 rèbu taon Sebelon Masèhi) wayah dua sisti kali nyatu. Di bela lor-kulonnya ada selat Karimata nyang ngejuntrungin ama laot Tiongkok Kidul.

Di laot Jawa ada berapa rèndèngan pulo èn kepuloan, nya'entu: Pulo Serèbu di belalor Tanggerang Kabupatèn (cuman guwernemennya dibawain ama DKI Jakarta), kepuloan Karimun Jawa nyang masup guwernemen Jawa Tenga, pulo Bawéan èn pulo-pulo di kitarannya, kepuloan Masalèmbo, èn pulo Kanggéan serènta pulo-pulo katé laènnya nyang ada di daèra guwernemen Jawa Wètan.

## Ruju'an
Laot Norwèhen

**Laot Norwèhen** (hurup Arab Gundul: لاؤة نورويهن atawa لاؤة نورويخن) entu atu laot nyang letaknya di Èropa Lor. Enni laot ngejenggar ampé 1.383.000 km². Laot Norwèhen letaknya di belalor-kulonnya negeri Norwèhen, di sela-sela Laot Tana Ijo èn Laot Lor. Di belètan ada Laot Barèn. 

## Ruju'an
Laotan Anteng

**Laotan Anteng** (hurup Arab Gundul: لاؤتن انتڠ; Inggris: *Pacific Ocean*) atawa **Laotan Teduh** (hurup Arab Gundul: لاؤتن تدوه) atawa **Laotan Tenang** (hurup Arab Gundul: لاؤتن تنڠ) nya'entu laotan nyang paling jenggar di dunia, nglingkup barang sepertiganya muka Bumi.

## Ruju'an
Laotan Atlantik

**Laotan Atlantik** (hurup Arab Gundul: لاؤوتن اطلنتيک) ièlah laotan paling gedé nomer dua di dunia, nglingkup barang 1/5-nya muka Bumi. Kata 'Atlantik' aslinya mah deri tahayul Yunani nyang artinya 'Laot Atlas'.

Ni laotan bentuknya lèter S, manjang deri belèkan Bumi lor entuk belèkan Bumi kidul nyang kebelèk jadi dua ama garis katulistiwa jadi Atlantik Lor ama Atlantik Kidul, diwatesin ama Amrik Lor èn Amrik Kidul di bekulonnya tu laotan serènta Èropa ama Aprika di belètannya tu laotan.

## Ruju'an
Laot Sulawési

**Laot Sulawési** (urup Arab Gundul: لاوة سلاويسى) letaknya ada di bekulon Laotan Anteng nyang diwatesin di belalor ama kepuloan Sulu, Laot Sulu, èn pulo Mindanao, Kiblik Pilipénen, terus dibelètan diwatesin ama rèndèngan kepuloan Sangihé, di bekidul diwatesin ama pulo Sulawési, èn di bekulon diwatesin ama pulo Kalimantan. Enni laot bentuknya kaya lebak nyang gedé èn dalemnya ampé 6.200 m. Enni laot manjang 675 km deri lor ke kidul èn 837 km deri kulon ke wètan, serènta daèra mukanya jumblahnya entu ampé 280.000 km². Enni laot juntrungin laot Jawa liwat selat Makasar.

Laot Sulawési entu potongan lebak laotan tua nyang kekeja 42 tiao taon suda di daèra nyang jau deri *massa* daratan mana-mana. Deri 20 tiao taon suda, gerakan keras jadi ngedorong enni laot ke deket gunung api di Indonésia èn Pilipénen bakal nerima jatoan gunung api. Deri 10 tiao taon suda, laot Sulawési dibanjirin ama jatoan benua, keitung batu bara, nyang jato deri pegunungan bocahan nyang nembe ngembang di Kalimantan èn entu lebak gabung ama Èurasia.

## Ruju'an
Laotan Kutub Kidul

**Laotan Kutub Kidul** (hurup Arab Gundul: لاؤتن قطب کيدول) atawa **Laotan Kidul** (hurup Arab Gundul: لاؤتن کيدول) ya'entu laotan nyang ngiterin benua Kutub Kidul. Enni entu laotan paling gedé keempat èn uda disetujuin bakal dibilang jadi laotan ama *International Hydrographic Organization* (IHO) di taon 2000. Sebelonnya, disebut kalo Laotan Atlantik, Laotan Hindi, èn Laotan Anteng nyang langsung watesan ama panté di benua Kutub Kidul. 

## Ruju'an
Laotan Kutub Lor

**Laotan Kutub Lor** (hurup Arab Gundul: لاؤوتن قطب لور) atawa **Laotan Lor** (hurup Arab Gundul: لاؤوتن لور) pernahnya di belèkan Bumi lor èn banyakannya masing ada di wilayah Kutub Lor. Ni laotan – laotan paling kecil ama paling cètèk di antara lima laotan dunia. Sangkilang Paguyuban Èlmu Aèr Antérobangsa (IHO) ngrèken ni jadi laotan, cuman ahli laotan nggero'nya *Laot Tenga Kutub Lor* atawa *Laot Kutub Lor*, èn nggolonginnya jadi atu deri Laot Tenga nyang keamprog dalem Laotan Atlantik.

## Ruju'an
Lapangan Terbang Antérobangsa Minangkabo

**Lapangan Terbang Antérobangsa Minangkabo** (Inggris: *Minangkabau International Airport*; IATA: PDG, ICAO: WIEE) entu lapangan terbang nyang trapnya antérobangsa utama propinsi Sumatra Kulon nyang layanin terbang bakal daèrah Kota Padang, Kabupatèn Padang Pariaman, èn Kota Pariaman. Enni lapangan terbang jaraknya kira-kira 24 km deri sintrem Padang Kota èn keperna di daèrah Ketaping, Kecamatan Batang Anay, Kabupatèn Padang Pariaman, Sumatra Kulon.

Lapangan Terbang Antérobangsa Minangkabo mulain dikeja taon 2002 èn dijalanin kabèhan tanggal 22 Juli 2005 èn gantiin Lapangan Terbang Tabing. Lapangan Terbang Antérobangsa Minangkabo entu jadi atu-atunya lapangan terbang nyang maké nama ètnis.

Taon 2006, enni lapangan terbang ditèpin ama Kementrian Agama jadi tempat bakal pegi-pulang bakal daèrah Propinsi Sumatera Kulon, Bangkahulu, èn Jambi separonya. Sempragan 1 Jenuari 2012, wayah jalan enni lapangan terbang diperlèng ama PT Angkasa Pura II ampé jam 00:00 WIB, nyang baholanya uman ampé jam 21:00 WIB.

## Ruju'an
Lapangan Terbang Antérobangsa Soekarno-Hatta

**Lapangan Terbang Antérobangsa Soekarno–Hatta** (hurup Arab Gundul: لافڠن تربڠ انتروبڠساءن سوكرنا-حتى; Indonésia: *Bandar Udara Internasional Soekarno-Hatta*) atawa **Bandara Internasional Soekarno–Hatta** (hurup Arab Gundul: بندارا انترناسيونال سوكرنا-حتى) atawa sering disingket jadi **Soetta**, atawa kadang dibilangnya **Bandara Cengkarèng** (hurup Arab Gundul: بندارا چڠكاريڠ), entu lapangan terbang nyang paling gedé èn mashur di Indonésia. Ini lapangan terbang letaknya di Cengkarèng, Tanggerang, Banten. Apstannya dari Jakarta kira-kira 20 km-an. Ni bandara dinamain paké kedua nama proklamator Indonésia nyang juga' persidèn èn wakil persidèn pertame Indonésia, ya'entu Sukarna èn Hatta. 

Ini bandara mulain dibuka' selamanya tahon 1985, nggantiin Lapangan Terbang Dalem Negeri Kemayoran di Jakarta Sintrem ama Lapangan Terbang Antérobangsa Halim Perdanakusuma di Jakarta Wètan. Rès penerbangan internasionalnya dimulain pas Terminal 2-nya dibuka' tahon 1992, èn terus Terminal 3 dibuka' tahon 2009. Cuman pas tahon 2010, jumblah penumpangnya udah nyampé 43,7 juta orang, ngelebihin muatnya nyang cuma 38 jutaan. Selamanya tahon 2012, jumblah penumpangnya sebanyak 57,8 juta orang. Ini jumblah nempatin entu lapangan terbang sebagé bandara paling ramé èn paling sibuk nomer 9 di dunia èn nomer 3 di Asia seabisnya Bandara Antérobangsa Pèking èn Bandara Antérobangsa Hanéda, Jepang.

Walopun ini bandara uda ngelebihin muatnya, *Airport Council International* (basa Betawi: Mejelis Lapangan Terbang Antérobangsa) udah nyatain kalo entu lapangan terbang masing aman bakal dipaké. Bakal ngatasin kelebihan muatan lapangan terbang, di tanggal 2 Agustus 2012, udah dilakonin pengletakan batu pertama di Terminal 3 bakal dijadiin atu *Aerotropolis* nyang bakal nampung 62 juta penumpang sabang tahonnya.

Bulan Méi 2008, *ForbesTraveller.com* nyatain kalo ini lapangan terbang mengrupa'in lapangan terbang nyang paling pas waktu ke-6 di dunia dengen 86,3% penerbangannya berangkat pas waktu èn 72,3% penerbangan nuju entu lapangan terbang nyampé pas waktunya.

## Ruju'an
Lapangan Terbang Antérobangsa Tân Sơn Nhất

**Lapangan Terbang Antérobangsa Tân Sơn Nhất** (hurup Arab Gundul: لافڠن تربڠ انتروبڠساءن تن سون ڽت) atawa **Bandara Internasional Tân Sơn Nhất** (hurup Arab Gundul: بندارا انترناسيونال تن سون ڽت) atawa sering disingket juga' **Tân Sơn Nhứt** (hurup Arab Gundul: تن سون ڽت)  entu lapangan terbang nyang paling gedé èn paling ramé seantèro Piètnam. Ini lapangan terbang letaknya di Đông Nam Bộ, Piètnam, nyang apstannya kira-kira 7 km-an dari Kota Ho Ci Ming. 

Ini lapangan terbang mulain dibuka' selamanya tahon 1930. Terminal 2 (terminal internasional barunya) dibuka' tahon 2007. Jadi, Terminal 1 sekarang cuman dipaké bakal rès penerbangan dalem negeri. Selamanya tahon 2011, jumblah penumpangnya udah sampé 16.688.400 orang. Selamanya tahon 2012, jumblah penumpangnya sebanyak 17,5 juta orang.

## Ruju'an
Lapangan terbang

**Lapangan terbang** (hurup Arab Gundul: لافڠن تربڠ; basa Inggris: *aeroport*) atawa **tempat mabur** (hurup Arab Gundul: تمفة مابور) atawa **bandar udara** (hurup Arab Gundul: بندر اودارا), nya'entu atu tempat bakal mesin iber ngangkat èn neba. Atu lapangan terbang nyang paling ringkes ada punya baturan (*landasan*) atawa jogrogan kapal kitiran, sedeng bakal lapangan terbang nyang gedé sokanan dilengkepin ama laèn-laèn, kaya' pengeja ladènan terbang atawa bakal pemakénya kaya' gedong tampelas (*terminal*) atawa kandang kapal (*hanggar*).

Annex 14 deri Paguyuban Terbang Sipil Antérobangsa punya kata, lapangan terbang nya'entu atu wilayah nyang pernanya di darat atawa aèr nyang gableg dipaké bakal penebaan, pengangkatan, èn gerak-gerak mesin iber. Enni wilayah gableg dipaké kabèhan atawa separonya baé. Enni lapangan terbang sarananya nglingkup gedong, pasang-pasangan (*instalasi*), èn peranti terbang.

Sedeng maksud lapangan terbang kalu katanya Angkasa Pura nya'entu "lapangan udara, keitung apa-apa baé gedong èn peranti nyang jadi kelengkepan paling sekaga'-kaga'nya bakal ngejamin nanggraknya sarana bakal gandaran udara bakal masarakat."

## Ruju'an
Laotan

**Laotan** (hurup Arab Gundul: لاؤتن; Inggris: *ocean*) ya'entu laot nyang jenggar ama ngerupain rorogan aèr asin nyang pating nyangcang serènta nglingkup muka Bumi. Laotan juga' diwatesin ama benua atawa kepuloan nyang gedé.

## Ruju'an
Laotan Hindi

**Laotan Hindi** (hurup Arab Gundul: لاؤوتن هندي; Indonésia: *Samudera Hindia*) nya'entu omplokan aèr nyang nomor tiga paling jenggar di dunia, barang 20% deri kabèhan aèr di Bumi èn jadi laotan nyang embanannya gedé banget buat èkosistim di bumi.

## Ruju'an
Larangan, Tanggerang Kota

**Larangan** entu kecamatan nyang ada di Tanggerang Kota. Ni kecamatan ngejenggar ampé 9,4 km².

## Ruju'an
Lat (gending)

**Lat nada** (hurup Arab Gundul: لت نادا) ièlah apstan atawa lat atawa jarak keseringan (hasil pasian) antara atu nada ama nada nyang laènnya, mao lat nada ngatas kè', nada ngebawah kè'.

Saban lat nada gableg apstan nyang laèn-laèn ama gableg namanya sendèwèk.

## Ruju'an
Lawon

**Lawon** (hurup Arab Gundul: لاوون) atawa **kaèn** (hurup Arab Gundul: كاين) atawa **bahan kaèn** (hurup Arab Gundul: باهن كاين) ièlah nama nyang medu bakal bahan bikinan nyang seringnya dikejanya bolé nenun atawa nganam jarotnya barengan. Lawon biasanya dipaké bakal pakéan atawa sarap mèbel.

Lawon bisa dikeja deri jarot alami atawa jarot bikinan orang. Nyang deri jarot alami misalnya kapas, wol, ama sutra. Adapun nyang deri jarot bikinan misalnya nilon, rayon, ama polièster.

## Ruju'an
Layar kumputer

**Layar kumputer** (hurup Arab Gundul: لاير کمفوتر) ya'entu alat bakal ngeliatin tampang kumputer nyang bebentuk sinyal lèstrik. Enni tampang diliatin jadi gambar nyang ada di dalem layar. Entu gambar nyang ditampilin lantaran prosès data atawa pengabaran pasupan nyang diperéntah pemaké. Saban layar komputer punya mèrek atawa gedé-kecilnya nyawabin hasil proyèksi gambar. Enni hasil proyèksi gambar mastiin gambar di layar punya ketajeman. Wayah gini, layar kumputer deri mulain bentuk atawa jenisnya udah béda-béda, ada nyang tipis kaga' kebina-bina, ada juga nyang masing tebel.

## Ruju'an
Layar tunyuk

**Layar tunyuk** (hurup Arab Gundul: لاير توڽوق; Inggris: ***touchscreen***) atawa **layar tonjok** (hurup Arab Gundul: لاير تونجوق) entu atu peranti masupan kumpiuter nyang gawénya paké tunyukan tampilan layar paké jeriji atawa pèn lèstrik. Telampangan layar tunyuk—di mana pemaké ngejalanin sistim kumpiuter tibang nunyuk atawa nowèl gambar atawa tulisan di entu layar—ièlah cara nyang paling gancil bakal ngejalanin kumpiuter èn wayah gini semingkin ngebadeg dipaké di macem-macem aplikasi.

## Ruju'an
Lebaran Betawi

**Lebaran Betawi** (hurup Arab Gundul: لبارن بتاوى) entu atu keriaan kebudayaan saban tahonannya masarakat ètnis Betawi nyang digelar seantéro wilayah Jakarta Raya (biasanya dikutetin di Monumèn Nasional atawa Monas). Penyelenggaraan ni keriaan kebudayaan punya tujuan entu bakal ngeja kuat tali silaturahim antermasarakat Betawi serènta orang-orang Jakarta Raya umumnya. Ni perayaan biasanya digelar kira-kira sebulan abisnya Lebaran (Idulpitri), atu lebaran orang Selam punya lebaran. Di ni keriaan nyang digelar berapa ari (biasanya sih tiga ampé lima ari), kabèhan kota di bilangan Propinsi Jakarta (masup Jakarta Sintrem, Jakarta Lor, Jakarta Kidul, Jakarta Wètan, Jakarta Kulon) serènta Bogor, Dèpok, Tanggerang, èn Bekasi (nyang kabèhannya digero' *Jakarta Raya*) biasanya nampilin macem-macem seni èn kebudayaan has deri dia punya daèrah masing-masing, mao tetandakan kè', masakan kè', èn laèn sebagénya.

## Ruju'an
Legok

**Legok** (hurup Arab Gundul: لݢوق) di èlmu bumi entu atu pengablagan alam (*lanskap*) nyang bentuknya nglegok atawa celung ke bawah deripada daèrah sekiterannya.

## Ruju'an
Leksembereh

**Leksembereh** (hurup Arab Gundul: لکسمبره atawa لکسمبرخ; basa Leksembereh: *Lëtzebuerg*; basa Prasman: *Luxembourg*; basa Dèt: *Luxemburg*) atawa **Luksembureg** (hurup Arab Gundul: لکسمبرݢ) entu atu negara nyang kekonci daratan di bilangan Èropa Sintrem. Dia punya nama resmi – **Kadipatèn Leksembereh** (basa Leksembereh: *Groussherzogtum Lëtzebuerg*; basa Prasman: *Grand-Duché de Luxembourg*; basa Dèt: *Großherzogtum Luxemburg*). Ni negara – kecit pisan dia punya daratannya. Ni negara – juga' atu deri negara-negara pertama nyang nimbrung ama Uni Èropa èn juga' anggota deri Bènèluk. Negara nyang watesan ama Leksembereh entu antara laèn Bèlgi, Dètslan, ama Prasman. Dia punya hopstat namanya juga' Leksembereh Kota. Dalem tahon 2023, penduduknya ada sekitaran 660.809 orangan, nyang ngeja ni negara – atu negara nyang kepadetannya paling padet di Èropa.

Adapun orang Leksembereh bisa digero' **orang Leksembereh** (hurup Arab Gundul: اورڠ لکسمبره atawa اورڠ لکسمبرخ), bisa juga' **orang Leksemberher** (hurup Arab Gundul: اورڠ لکسمبرهر atawa اورڠ لکسمبرخر).

## Ruju'an
Leluwé

**Leluwé** (hurup Arab Gundul: للووى) entu serangga nyang panjang banget. Leluwé ada punya sekat-sekat. Paling banyak si ada kisaran 20-an sekat, cuman paling banyak entu bisa ampé 100 sekat. Leluwé juga bebadan pepet. Saban sekat leluwé ada punya sepasang sikil, cuman nyang awalnya kaga' punya. 

Ampé sekarang, ada 12 rèbuan macem leluwé nyang uda dijabarin. Dengen 10 rèbuan nyang uda dikenalin, terus masing ada kisarang 80 rèbuan macem leluwé nyang ada di bumi. Leluwé makanin daon-daon nyang jato deri pepuunan.

## Ruju'an
Lempung

**Lempung** (hurup Arab Gundul: لمفوڠ) entu petilan lelumbèn nyang waton dasarnya entu silikat garis tenganya kurang deri 5 mikromèter. Lempung ada encagan silikanya èn/atawa alumunium nyang alus. Ni unsur pada, silikon, oksigèn, èn alumunium, entu unsur nyang paling banyak ngomplokin belongsong bumi. Lempung kebentuk deri prosès pengrusmusan batuan silika ama asem karbonat èn sebagèannya dihasilin deri juntrungan panas bumi.

Lempung ngeja bungkalan keras kalo kering èn jadi debèl kalo lèpèk kena aèr. Ni sipat disabitin ama jenis lelumbèn lempung nyang paling banyak di dalemnya. Lelumbèn lempung dirungkunin berales omplokan susunan okside silikon èn okside alumunium nyang ngeja dia punya bentuk belurannya. Rungkun 1:1 gableg sarang 1 penyerambahan antara okside silikon ama okside alumuniumnya, sementara kalo 2:1 ya duanya entu okside silikon nyang nyempèt atu lapis okside alumunium. Lelumbèn lempung rungkun 2:1 gableg sipat ngeluk nyang kuat, kena ngecil kalo kering èn nglèbar kalo lèpèk. Bahna ni abet, ni dia berapa jenis tana nyang kena ngeja kisut-kisutan atawa "peca-peca" kalo kering.

## Ruju'an
Lemènder

**Lemènder** (hurup Arab Gundul: ) atawa **Almènder** (hurup Arab Gundul: ; ; ) atawa **Lemèndèr** atawa **Almèndèr** atawa resminya **Kiblik** **Lemènder** entu atu negara nyang pernahnya kecempèt di kulilingnya daratan nyang ada di Tana Tinggi Lemènder, deri Èropa Wètan ampé Asia Kulon. Ni negara sokanan dikaèt-kaètin, dah, tuh, budayanya punya lantaran, jadi orang Èropa nyang gablek sawaban Èrasia nyang rada jenggaran. Dia punya ibu negeri namanya Yéréwan.

Orang Betawi jaman jebot nggero'nya ni bangsa entu **orang Lemènder**, kaya' nyang ditukil deri itu sumber pada karangannya, dulu di Betawi, bangsa Lemènder pating belatakan, dah, ngejogrog di mari jadinya orang Betawi, mah, dulu udah nyaho ama ni bangsa. Cumannya prak jaman Jepang, ni bangsa pada digesu-gesuin, dah, deri tana Jawa.


Yerevan-Republic Square-02-Museum-2019-gje.jpg|Yerevan
Haghartsin-24-Muttergotteskirche-2019-gje.jpg|Haghartsin
Zvartnots-30-2019-gje.jpg|Zvartnots
Khor Virap-Muttergotteskirche-06-2019-gje.jpg|Khor Virap
Etchmiadzin-14-Moenchswohnungen-2019-gje.jpg|Etchmiadzin
Etchmiadzin-44-Kreuzstein-2019-gje.jpg|Khatchkar


## Ruju'an
Lebak

**Lebak** (hurup Arab Gundul: لبق) entu wilayah pengablagan alam (*lanskap*) nyang dikulilingin ama pegunungan atawa bukit-bukit nyang luasnya deri berapa kilomèter pesegi doang ampé rèbuan kilomèter pesegi. Lebak bisa kebentuk deri berapa prosès bumi, salah atunya entu prosès pemboakan tana pelan-pelan ama aèr èn angin. Lebak glèser nyang galibnya bentuknya lèter U kebentuk puluan rèbu tahon nyang liwat bahnanya longsor glèser. Selaèn nyang bentuknya lèter U, lebak ada juga' nyang bentukannya lèter V.

## Ruju'an
Lengen

**Lengen** (hurup Arab Gundul: لڠن) entu anggota awak deri mè' tangan ampé bahu. Dalem petilan awak, lengen entu atu deri anggota awak atas binatang kaki dua. Ni istilah kena kanggo bakal kias ama laèn struktur, kaé atu deri pasangan anggota awak atas binatang kaki empat, atawa lengen gurita.

Di primata, lengen nyurup baè' pisan bakal manjat atawa gawéan terampil laènnya. Pesendian di bahu ngebantu lengen gerak-gerak nglingker nyang lèbar, sementara adanya dua balung lengen depan nyang dapat sili muterin ngebantu laèn-laèn gerakan tambahan.

## Ruju'an
Leonardo da Vinci

**Leonardo di ser Piero da Vinci** (15 April 1452 – 2 Méi 1519) entu orang serbagapa (*polymath*) Jaman Renésan Tinggi nyang getap jadi tukang lukis, tukang gambar rancang, tukang insinyur, ahli èlmu, ahli téori, tukang pahat, èn tukang rancang gedong. Sembèn dia punya pamor bekènnya jadi tukang lukis, dia bekèn lantaran dia punya notes, nyang di dalemnya dia bikin gambar èn catetan pasal sisik-melik perihal, masup perawakan, èlmu palak, èlmu kebon, èlmu peta, lukisan, èn èlmu hayat bahola. Leonardo secara luas dianggep sebagé atu orang nyang otaknya èncèr pisan nyang jadi panutan aken hal pikiran kemanusiaan Jaman Renésan, èn dia punya omplokan gawéan nglingkup sumbangsih bakal kurun-kurun abisnya, nyang cuman Michelangelo nyang jadi penerus sekupu'nya.
Li Jéno

**Li Jénó** (lair 23 April 2000, urup Korèa: 이제노; tuker-urup: Li Jénó; urup Arab Gundul: لى جينو) entu atu penyanyi, tukang rèp, tukang ngigel, èn penulis gending deri Koréa Kidul. Dia entu gawé ama SM Entertainment. Dia entu atu anggota paguyuban gending lanang NCT, anak-paguyuban NCT Dream, èn mulain gawé di anak-paguyuban NCT U liwat album NCT 2020 Resonance Pt. 1.

## Ruju'an
Li Mark

**Li Mark** (lair 2 Agustus 1999; urup Arab Gundul: لى مارک) atawa lebih dikenal paké nama **Mark** (urup Arab Gundul: لى مارک) entu tukang rèp, tukang ngigel, èn penyanyi asal Kenada. Dia entu anggota paguyuban gending lanang deri Koréa Kidul, NCT. Mark gabung ke dalem 3 anak-paguyuban NCT, ya'entu: NCT U, NCT 127, èn NCT Dream. Enni wayah, dia juga anggota deri SuperM.

## Ruju'an
Libi

**Libi** (hurup Arab Gundul: ليبى; basa Arab: ‏ليبيا *Lībyā*; basa Bèrbèr: ⵍⵉⴱⵢⴰ *Libya*) atawa **Libia** (hurup Arab Gundul: ليبيا) atawa resminya **Daulat Libi** (hurup Arab Gundul: دولة ليبى; basa Arab: دولة ‏ليبيا *Daulat Lībyā*) entu atu negara di Aprika Lor. Ni negara watesan ama Laot Tenga di blèlirnya, Mesir di blètannya, Sudan di belah kidul-wètannya, Cad èn Nigèr di bekidulnya, serènta Aljajaèr èn Tunis di bekulonnya. Ni negara nglingkup kawasan nyang ngejembar ampir 1,8 juta km2 (700.000 mi2). Libi entu negara paling gedé ke-17 di mana-mana dunia.

Libi punya hopstad nama Tarablus atawa Tripoli, atu kota bandar lingir laot. Tarablus punya penduduk kira-kira sejutaan orang.

## Ruju'an
Lida

**Lida** (hurup Arab Gundul: ليدا) atawa **lidah** (hurup Arab Gundul: ليده) entu sepir dagingan di jeronya bacot. Lida kanggo bakal ngicip-icip sebab lida punya bagèan atas kebanyakannya kebikin deri jendol pengicip. Lida juga' ngebantu prosès pengunyahan dengen ngelum makanan paké luda. Lida – lentur pisan, jadinya lebi gampil madang èn ngomong. Lida entu sepir paling stèrek di orang punya awak.

## Ruju'an